Diari Oficial de la Generalitat Valenciana


Sumari del DOGV 1061, del 10-05-1989 (1989/813846)

DECRET 67/1989, de 2 de maig, del Consell de la Generalitat Valenciana, pel qual es declarada d'utilitat publica l'expropiació forçosa de terrenys SITUATS al municipi de València, en l'indret conegut per Avinguda dels Tarongers, que han de quedar afectats a la Universitat de València (Estudi General de València), a les finalitats culturals, docents i esportives inherents a la institució universitària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/02/67/dof/vci/html**

### Dades del document

Número de DOGV
:   1061

Data del DOGV
:   10-05-1989

Secció del DOGV
:   DISPOSICIONS GENERALS

Número del document
:   1989/813846


Data del document
:   02-05-1989

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 67/1989, 2 de maig, del Consell de la Generalitat Valenciana, pel qual és declarada d'utilitat pública l'expropiació forçosa de terrenys situats al muicipi de València, en l'indret conegut per Avinguda dels Tarongers, que han de quedar afectats a la Universitat de València (Estudi General de València), a les finalitats culturals, docents i esportives inherents a la institució universitària.  
La Universitat de València (Estudi General de València) té una dispersió geogràfica entre els seus centres docents, i alhora una gran concentració, tant d'alumnes com de centres en algun dels nuclis com és el campus de Blasco Ibáñez i més concretament a l?àrea de Ciències Socials, conformada per les Facultats de Dret i de Ciències Econòmiques i Empresarials, i també per les Escoles Universitàries d'Estudis Empresarials, de Graduats Socials i de Treball Social, centres aquests dos ultima que es troben actualment en la darrera fase administrativa per a la integració en la Universitat de València.  
De tot el que ha estat exposat es desprèn la necessitat de la construcció per a l'àrea de Ciències Socials de centres nous en una zona complementària de l'existent. Conscient d'aquesta necessitat, l?Ajuntament de València, en el Pla General d'Ordenació Urbana aprovat recentment, ha delimitat els terrenys situats en les proximitats dels actuals Campus de Blasco Ibáñez i de la Universitat Politècnica, en l'indret conegut per Avinguda dels Tarongers, i la contigüitat dels quals permetrà compartir instal·lacions i serveis comuns a ambdós Universitats.  
Com que no ha estat desplegat fins ara l'article 32 de l'Estatut d?autonomia de la Comunitat Valenciana, que assigna a la Generalitat Valenciana competència en matèria d'expropiacions en el marc de la legislació bàsica de l'Estat, ni ha estat determinat, en conseqüència, l?òrgan a qui ha de correspondre la representació ordinària de la Generalitat Valenciana en els expedients d'expropiació forçosa que, en virtut de l'article 25 de la Llei de la Generalitat Valenciana 5/1983, de 30 de desembre, de Govern Valencià, ostenta el Consell de la Generalitat Valenciana, procedeix atribuir aquesta representació al Conseller de Cultura, Educació i Ciència, per a la tramitació de l?expedient expropiatori que puga dimanar d'aquest Decret.  
En virtut de les competències atribuïdes en els articles 30 i 32.2, en relació amb l'article 35, tots ells de l'Estatut d?autonomia de la Comunitat Valenciana, i en la Llei 5/1983, de 30 de desembre, de Govern Valencià, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en la sessió celebrada el dia 2 de maig de 1989,  
DECRETE:  
Article primer  
Es declarat d'utilitat pública, a l?efecte d'expropiació forçosa, l'adquisició dels terrenys inclosos en el Nou Pla General d'Ordenació Urbana de València, aprovat definitivament el dia 30 de desembre de 1988, previstos per a campus universitaris i tipificats en aquest PGOU per a sistema General Educativo- Cultural (GEC) amb la categoria d'Universitari i en ús vinculant «Dotacional Educatiu (DED)».  
Els terrenys, situats al municipi de València, en l'indret conegut per Avinguda dels Tarongers, són els que figuren delimitats en el plànol que és adjuntat en l'expedient, les característiques descriptives dels quals són:  
Superfície aproximada: 366.839 m2  
Confronta: al nord, la Universitat Politècnica; al sud, el Camí del Cabanyal; a l'est, amb el Cementiri del mateix nom; i a l?oest, amb l'inici de l'autopista A-7.  
Article segon  
La Universitat de València (Estudi General de València) serà considerada beneficiària de l?expropiació, la qual adquirirà la titularitat dels béns i els drets que siguen expropiats i, conseqüentment, pagarà els preus justos que s'hi fixen, i assumirà les facultats i les obligacions determinades per als beneficiaris en la Llei d'Expropiació forçosa i en l'article 5 i concordants del seu Reglament.  
Article tercer  
La Universitat de València gaudirà de les exempcions tributàries legalment aplicables, d'acord amb el que preveuen els articles 53 i concordants de la Llei Orgànica de Reforma Universitària 11/1983, de 25 d'agost, així com en l'article 211 dels seus Estatuts, aprovats pel Decret 172/1985, de 28 d'octubre, del Consell de la Generalitat Valenciana.  
Article quart  
S'atribueix al Conseller de Cultura, Educació i Ciència la representació ordinària de la Generalitat Valenciana en l?expedient que puga instruir-se per a l?expropiació dels terrenys esmentats, per tal que, si s'escau, en procedesca a declarar la necessitat de l?ocupació, així com a exercir les altres atribucions que la Llei i el Reglament d'Expropiació Forçosa atribueix als Governadors Civils en representació de l?Estat.  
DISPOSICIO FINAL  
Aquest Decret entrarà en vigor l?endemà a la publicació al Diari Oficial de la Generalitat Valenciana.  
València, 2 de maig de 1989.  
El Conseller de Cultura,   
Educació y Ciència,   
CEBRIA CISCAR I CASABAN  
El President de la Generalitat,   
JOAN LERMA I BLASCO


Còpia Permalink ELI